Célok:

A Fogyasztók jelezni tudják a Szolgáltató felé a rendeléseikkel kapcsolatos észrevételeiket.

A Szolgáltató és a Partner szolgáltatásainak színvonala minél jobban megfeleljen a Fogyasztók igényeinek.

Az értékelések összesítésével a Fogyasztók pontos képet kapjanak arról, hogy más fogyasztók milyen mértékben voltak megelégedve az egyes Partnerekkel.

Alapelvek:

A Szolgáltató minden teljesített rendelés esetén lehetőséget biztosít a Fogyasztó számára arra, hogy értékelést adjon le.

A Szolgáltató kifejezetten ösztönzi a Fogyasztókat arra, hogy minden rendelés után adjanak le értékelést.

A Fogyasztót semmilyen hátrány nem érheti értékelés leadásával összefüggésben.

Az értékeléseknek a Fogyasztók felé megjelenített átlaga minden esetben valós és aktuális adatokon alapul. Annak kiszámítása automatikusan történik a Szolgáltató informatikai rendszere által és azon sem a Szolgáltató, sem a Partnerek nem módosíthatnak.

Az értékelés menete:

A Fogyasztó két felületen keresztül adhatja le a rendelését a szolgáltatások keretein belül: webes felületen vagy mobil applikációban. A Fogyasztó kizárólag a rendelés sikeres leadását és kiszállítását követően értékelhet. A Szolgáltató törekszik arra, hogy az értékelések módja tekintetében eltérés ne legyen a különböző rendelési felületek használata esetén, tehát mindkét felületen azonos módon (felugró ablakban) és azonos szempontok alapján legyen lehetőség értékelés leadására.